**Greg Moro** (s. 1. lokakuuta 1995 Edmonton, Alberta, Kanada) on kanadalainen jääkiekkopuolustaja, joka pelaa Tšekin Extraligan HC Kometa Brnossa. Hän laukoo oikealta.

Ura
---

Moro vietti suurimman osan juniorivuosistaan kotikaupungissaan Albertan Edmontonissa ja hän pelasi CAC Canadiansin organisaatiossa, kunnes Moro siirtyi kaudeksi 2013–2014 SJHL-junioriliigan Humboldt Broncosiin. Kaudella 2014–2015 hän oli tehoilla 5+22=27 joukkueen tehokkain puolustaja. Kesken kauden 2015–2016 Moro siirtyi Broncosista AJHL-junioriliigan Lloydminster Bobcatsiin.

Vuodet 2016–2020 Moro opiskeli Clarksonin yliopistossa. Hänet valittiin jokaisen neljän kautensa päätteeksi ECAC Hockeyn akateemiseen tähdistökentälliseen. *Junior-vuotenaan* 2018–2019 Moro voitti divisioonan mestaruuden. Hänet valittiin Clarksonin parhaaksi puolustajaksi ja Moro oli kolmen parhaan ehdokkaan joukossa ehdolla myös koko ECAC:n parhaaksi puolustavaksi puolustajaksi. Palkinnon voitti lopulta kuitenkin Cornellin Matt Nuttle. Kesällä 2019 NHL-varaamaton Moro osallistui Columbus Blue Jacketsin kehitysleirille. *Senior-vuotenaan* 2019–2020 hän toimi Clarksonin varakapteenina. Moro valittiin toisen kerran peräkkäin joukkueensa parhaaksi puolustajaksi.

Huhtikuussa 2020 Moro teki kaksivuotisen AHL-sopimuksen Stockton Heatin kanssa. Hän pelasi siellä koronaviruspandemian vuoksi helmikuussa 2021 käynnistyneellä kaudella 2020–2021 kuusi runkosarjaottelua tehopistein 1+1=2, kunnes huhtikuussa Moro liittyi ECHL-joukkue Kansas City Mavericksin vahvuuteen. Hän pelasi siellä 17 runkosarjaottelua tehopistein 2+6=8. Syksyllä 2021 Moro osallistui Heatin emoseuran Calgary Flamesin NHL-harjoitusleirille. Hän pelasi kaudella 2021–2022 AHL:ssä 13 runkosarjaottelua tehopistein 1+6=7 ja kolme playoff-ottelua ilman tehopisteitä. Suurimman osan kaudestaan Moro pelasi kuitenkin Mavericksissa.

Kaudeksi 2022–2023 Moro siirtyi 1+1-vuotisella sopimuksella SM-liigajoukkue SaiPaan. 15. helmikuuta 2023 noin 40 minuuttia ennen siirtotakarajan umpeutumista seura lainasi hänet loppukaudeksi Tampereen Ilvekseen, josta vastaavasti SaiPaan siirtyivät puolustaja Santeri Airola ja hyökkääjä Joona Korhonen. Samalla SaiPa tiedotti käyttäneensä Moron sopimuksessa olleen option ja tehneen hänen kanssaan vuoden mittaisen jatkosopimuksen. Moro voitti Ilveksessä kauden päätteeksi SM-pronssia.

Moro nimettiin kaudeksi 2023–2024 SaiPan varakapteeniksi. Tammikuussa 2024 hänen sopimuksensa kuitenkin purettiin yhteisymmärryksessä ensisijaisesti taloudellisista syistä, kun SaiPa oli sarjataulukossa viimeisenä. Hän siirtyi Tšekin Extraligan HC Kometa Brnoon.

Pelityyli
---------

SaiPan toimitusjohtaja Jussi Markkanen on kuvaillut Moroa moderniksi puolustavaksi puolustajaksi. Markkasen mukaan hän on isokokoinen ja vahva puolustaja, jolla on avut alivoimapelissä. Markkasen mukaan Moro puolustaa erinomaisesti pitkällä mailalla ja käyttää kokoaan hyväkseen, jonka lisäksi hän pystyy antamaan loistavasti ensimmäisen syötön.

Moro on maininnut yliopistovuosinaan yhdeksi suosikkipelaajakseen Nicklas Lidströmin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2013–2014 | Humboldt Broncos | SJHL | 47 | 0 | 5 | 5 | 31 | 10 | 1 | 2 | 3 | 10 |
| 2014–2015 | Humboldt Broncos | SJHL | 53 | 5 | 22 | 27 | 56 | 4 | 0 | 1 | 1 | 6 |
| 2015–2016 | Humboldt Broncos | SJHL | 28 | 6 | 10 | 16 | 40 | – | – | – | – | – |
|  | Lloydminster Bobcats | AJHL | 23 | 0 | 9 | 9 | 24 | 10 | 3 | 3 | 6 | 38 |
| 2016–2017 | Clarkson Univ. | ECAC | 38 | 2 | 8 | 10 | 40 | – | – | – | – | – |
| 2017–2018 | Clarkson Univ. | ECAC | 38 | 0 | 8 | 8 | 36 | – | – | – | – | – |
| 2018–2019 | Clarkson Univ. | ECAC | 39 | 5 | 15 | 20 | 28 | – | – | – | – | – |
| 2019–2020 | Clarkson Univ. **(A)** | ECAC | 32 | 1 | 6 | 7 | 20 | – | – | – | – | – |
| 2020–2021 | Stockton Heat | AHL | 6 | 1 | 1 | 2 | 6 | – | – | – | – | – |
|  | Kansas City Mavericks | ECHL | 17 | 2 | 6 | 8 | 14 | – | – | – | – | – |
| 2021–2022 | Stockton Heat | AHL | 13 | 1 | 6 | 7 | 10 | 3 | 0 | 0 | 0 | 0 |
|  | Kansas City Mavericks | ECHL | 27 | 4 | 3 | 7 | 10 | – | – | – | – | – |
| 2022–2023 | SaiPa | SM-liiga | 29 | 2 | 5 | 7 | 28 | – | – | – | – | – |
|  | Ilves | SM-liiga | 10 | 0 | 1 | 1 | 8 | 3 | 0 | 0 | 0 | 4 |
| 2023–2024 | SaiPa **(A)** | SM-liiga | 39 | 1 | 4 | 5 | 28 | – | – | – | – | – |
|  | HC Kometa Brno | ČEL |  |  |  |  |  |  |  |  |  |  |
| 2 kautta | yhteensä | SM-liiga | 78 | 3 | 10 | 13 | 64 | 3 | 0 | 0 | 0 | 0 |
| 2 kautta | yhteensä | AHL | 19 | 2 | 7 | 9 | 16 | 3 | 0 | 0 | 0 | 0 |
| 2 kautta | yhteensä | ECHL | 44 | 6 | 9 | 15 | 24 | – | – | – | – | – |

Lähteet
-------

* Greg Moro The Internet Hockey Databasessa (englanniksi)
* Greg Moro Eurohockey-sivustolla (englanniksi)
* Greg Moro *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Greg Moro *Elite Prospects*. Everysport Media Group AB.  (englanniksi)
2. ↑  Elite Prospects - Humboldt Broncos *eliteprospects.com*. Everysport Media Group AB. Viitattu 24.8.2022. (englanniksi)
3. ↑  Blue Jackets' annual development camp to be held from June 25-28 *nhl.com/bluejackets*.  14.6.2019. Columbus Blue Jackets. Viitattu 24.8.2022. (englanniksi)
4. 1 2  Greg Moro - Men's Hockey - Clarkson University Athletics *clarksonathletics.com*. Clarkson University Athletics. Viitattu 24.8.2022. (englanniksi)
5. ↑  HEAT INK TRIO *nhl.com/flames*.  14.6.2019. Calgary Flames. Viitattu 24.8.2022. (englanniksi)
6. ↑  STOCKTON ASSIGNS DEFENSEMEN MORO AND WILSON TO KANSAS CITY *kcmavericks.com*.  30.4.2021. Independence, Mo:  Kansas City Mavericks. Viitattu 24.8.2022. (englanniksi)
7. ↑  TRAINING CAMP ROSTER, SCHEDULE ANNOUNCED *nhl.com/flames*.  22.9.2021. Calgary Flames. Viitattu 24.8.2022. (englanniksi)
8. 1 2  Kanadalaispuolustaja Greg Moro SaiPaan *saipa.fi*.  20.6.2022. Liiga-SaiPa Oy. Viitattu 24.8.2022.
9. ↑  Greg Moro loppukaudeksi Ilvekseen, Santeri Airola ja Joona Korhonen SaiPaan *saipa.fi*.  16.2.2023. Liiga-SaiPa Oy. Viitattu 17.2.2023.
10. ↑  Toivanen, Tuomas: Ville Vainikainen ei jatka SaiPan kapteenistossa, Miska Siikosesta uusi kapteeni *Jatkoaika.com*.  18.8.2023. Jatkoaika r.y. Viitattu 19.8.2023.
11. ↑  Puolustaja Greg Moron sopimus on purettu *saipa.fi*.  24.1.2024. Liiga-SaiPa Oy. Viitattu 25.1.2024.
12. ↑  Obranné řady Komety vyztuží kanadský bek Greg Moro *hc-kometa.cz*.  25.1.2024. Brno:  KOMETA GROUP, a.s. Viitattu 26.1.2024. (tšekiksi)